CELEX: 22005D0011
Language: hu
Date: 2005-02-08 00:00:00
Title: Az EGT-Vegyesbizottság 11/2005 határozata (2005. február 8.) az EGT-megállapodás VI. mellékletének (Szociális biztonság) módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/27
            
         AZ EGT-VEGYESBIZOTTSÁG
   11/2005 határozata
   (2005. február 8.)
   az EGT-megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás), és különösen annak 98. cikkére,
   mivel:
   
               (1)
            
            
               A megállapodás VI. mellékletét a 2004. december 3-i 169/2004 EGT-vegyesbizottsági határozat módosította. (1)
               
            
         
               (2)
            
            
               A 191. számú határozat 5. cikkével összhangban az Európai Egészségbiztosítási Kártya bevezetéséhez szükséges átmeneti időszakról szóló, 2004. március 23-i 197. számú határozatot (2) be kell építeni a megállapodásba.
            
         
               (3)
            
            
               Az 1408/71/EGK és az 574/72/EGK tanácsi rendeletek alkalmazásához szükséges nyomtatványok helyettesítéséről és eltörléséről (E 110, E 111, E 111B, E 113, E 114, E 119, E 128 és E 128B) szóló, 2004. március 23-i 198. számú határozatot (3) be kell építeni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. mellékletének 3.72. pontja (196. számú határozat) után a következő pontokat kell beilleszteni:
   
      
                  „3.73.
               
               
                  
                     32004 D 0777: A 2004. március 23-i 197. számú határozat a 191. számú határozat 5. cikkével összhangban az Európai Egészségbiztosítási Kártya bevezetéséhez szükséges átmeneti időszakról (HL L 343., 2004.11.19., 28. o.).
               
            
                  3.74.
               
               
                  
                     32004 D 0562: A 2004. március 23-i 198. számú határozat az 1408/71/EGK és az 574/72/EGK tanácsi rendeletek alkalmazásához szükséges nyomtatványok helyettesítéséről és eltörléséről (E 110, E 111, E 111B, E 113, E 114, E 119, E 128 és E 128B) (HL L 259., 2004.8.5., 1. o.).”
               
            
   2. cikk
   A 197. és 198. számú határozat izlandi és norvég nyelvű szövege, amelyet az Európai Unió Hivatalos Lapjának EGT-kiegészítésében kell kihirdetni, hiteles.
   3. cikk
   Ez a határozat 2005. február 9-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. február 8-án.
      
         
            Az EGT-Vegyesbizottság részéről
         
         
            Az elnök
         
         Richard WRIGHT
      
   
   
      (1)  HL L 133., 2005.5.26., 17. o.
   
   
      (2)  HL L 343., 2004.11.19., 28. o.
   
   
      (3)  HL L 259., 2004.8.5., 1. o.
   
   
      (4)  Alkotmányos követelmények nincsenek jelezve.